ламиниране
ламинирането е довършителна обработка, която „добавя стойност” към печатния продукт – прави го по-естетичен и издръжлив или му придава специфични характеристики (за външна реклама, за контакт с храни). в зависимост от приложението се дели на полиграфско (корици на книги и списания, папки, опаковки и хартиени торбички), универсално (рекламни материали, менюта) и широкоформатно (външна и вътрешна реклама). в зависимост от използваната технология се дели на топло, студено и конвенционално ламиниране (целофаниране).
ламиниране е процес на залепяне на специални фолиа върху повърхността на листа. използват се различни по дебелина и прозрачност фолиа – мат, гланц, текстури. целта е създаване на определен вид на изделието и защитата му от външни въздействия.